Arteta ħerqan biex Ozil jirritorna fl-iskwadra ta' Arsenal f'Jannar Il-manager ta' Arsenal Mikel Arteta jinsab ħerqan biex Mesut Ozil jirritorna fl-iskwadra f'Jannar li ġej. L-ex playmaker internazzjonali tal-Ġermanja ilu barra mill-pjani tal-Ispanjol minn Marzu u m'hu involut fl-ebda waħda mill-iskwadri tal-Gunners għall-Premier League jew għall-UEFA Europa League. Sadanittant, huwa kien involut f'battalja mal-club fuq il-media soċjali, u biex jipprova jreġġa' lura l-fiduċja fih innifsu, offra li jħallas il-pagi tal-mascot Gunnersaurus, li tkeċċa mill-klabb aktar kmieni din is-sena hekk kif għamlu tnaqqis finanzjarju minħabba l-kriżi li ġabet magħha l-pandemija tal-Covid-19.